David Beckham กว่าจะมีวันนี้ไม่ใช่เรื่องบังเอิญ
“เคล็ดลับของผมคือ การซ้อมให้หนัก พัฒนาตัวเองอยู่เสมอ ผมคิดว่าปีหนึ่งผมฝึกยิงฟรีคิกไม่ต่ำกว่าปีละ 100,000 ครั้ง” คำตอบของ David Beckham หลังจากที่มีคนเคยถามเขาว่าทำไมจึงยิงฟรีคิกได้ดี  แม้แต่คนที่ไม่ได้เป็นแฟนบอลก็น่าจะรู้จัก David Beckham อดีตนักฟุตบอลทีมแมนเชสเตอร์ยูไนเต็ด และทีมชาติอังกฤษ  จากเด็กที่ครอบครัวธรรมดาที่มีพ่อเป็นช่างซ่อมครัว และแม่เป็นช่างเสริมสวย  จนวันหนึ่งเขากลายมาเป็นคนที่ทั้งโลกรู้จัก  แต่ชีวิตของเขาผ่านอะไรมาบ้างจนประสบความสำเร็จอย่างวันนี้  ลงทุนแมนจะเล่าให้ฟัง
28 พ.ค. 2562

David Beckham กว่าจะมีวันนี้ไม่ใช่เรื่องบังเอิญ / โดย ลงทุนแมน
“เคล็ดลับของผมคือ การซ้อมให้หนัก พัฒนาตัวเองอยู่เสมอ
ผมคิดว่าปีหนึ่งผมฝึกยิงฟรีคิกไม่ต่ำกว่าปีละ 100,000 ครั้ง”
คำตอบของ David Beckham
หลังจากที่มีคนเคยถามเขาว่าทำไมจึงยิงฟรีคิกได้ดี
แม้แต่คนที่ไม่ได้เป็นแฟนบอลก็น่าจะรู้จัก David Beckham อดีตนักฟุตบอลทีมแมนเชสเตอร์ยูไนเต็ด และทีมชาติอังกฤษ
จากเด็กที่ครอบครัวธรรมดาที่มีพ่อเป็นช่างซ่อมครัว และแม่เป็นช่างเสริมสวย
จนวันหนึ่งเขากลายมาเป็นคนที่ทั้งโลกรู้จัก
แต่ชีวิตของเขาผ่านอะไรมาบ้างจนประสบความสำเร็จอย่างวันนี้
ลงทุนแมนจะเล่าให้ฟัง
David Beckham เกิดในปี 1975 ที่ลอนดอน ประเทศอังกฤษ
ชีวิตของเขากับฟุตบอล คุ้นเคยกันมาตั้งแต่เขายังเด็ก
โดยเขาเริ่มฝึกฟุตบอลตั้งแต่อายุเพียง 4 ขวบ กับพ่อบริเวณสวนสาธารณะแถวบ้านเป็นประจำ
เขาเคยบอกว่า สมัยที่เขายังเด็ก
ช่วงวันหยุดสุดสัปดาห์ พ่อ และแม่มักชอบพาเขาไปทะเล ไปชอปปิง
แต่ David Beckham บอกว่า นั่นไม่ใช่สิ่งที่เขาชอบที่สุด
เพราะเขาอยากเตะบอล หรือเข้าไปดูการแข่งขันฟุตบอลมากกว่า
David Beckham บอกว่า ช่วงเย็นวันเสาร์ กลุ่มเพื่อนของเขามักจะนัดกันเพื่อไปดื่ม หรือไม่ก็จัดงานปาร์ตี้ที่บ้านใครสักคนในกลุ่ม
แต่เขาเป็นเพียงคนเดียวที่ไม่ได้ไป เนื่องจากต้องเข้านอนหัวค่ำ เพราะต้องตื่นเช้าในวันอาทิตย์เพื่อไปเตะฟุตบอล นี่จึงเป็นเหตุผลที่เขาไม่ค่อยมีเพื่อนสนิทที่โรงเรียนเท่าไร
ด้วยความสามารถในด้านฟุตบอลทำให้เขาได้รับข้อเสนอจากหลายสโมสร
แต่สโมสรเดียวที่เขาต้องการไปร่วมทีมด้วยคือ แมนเชสเตอร์ยูไนเต็ด..
ตอนที่ David Beckham อายุ 19 Alex Ferguson เคยบอกกับเขาว่า เขาพัฒนาฝีเท้าได้ช้ากว่าเพื่อนรุ่นเดียวกัน จึงต้องถูกส่งไปตัวไปฝึกกับทีมเปรสตัน ในดิวิชัน 3 ในฐานะผู้เล่นยืมตัว
David Beckham บอกว่านั่นเป็นสิ่งที่ทำให้เขาเสียใจ และช็อกมาก เพราะเขารู้สึกว่าสโมสรกำลังไม่ต้องการตัวเขา
แต่แทนที่จะมัวนั่งเสียใจ เขากลับไปมุ่งมั่น ตั้งใจฝึกซ้อมกับทีมเปรสตัน และสร้างผลงานได้ดี จนสุดท้าย Alex Ferguson ก็เรียกตัวเขากลับมาอีกครั้ง
David Beckham เล่นให้แมนเชสเตอร์ยูไนเต็ดตั้งแต่ปี 1992-2003 ลงสนามไปทั้งสิ้น 265 นัด ยิงไป 65 ประตู ก่อนที่จะย้ายไปเล่นในสเปน สหรัฐอเมริกา อิตาลี และฝรั่งเศส
ปัจจุบัน David Beckham และครอบครัวมีทรัพย์สินกว่า 28,800 ล้านบาท
ที่น่าสนใจคือ David Beckham ยังเป็นคนชอบช่วยเหลือการกุศลอีกด้วย
สมัยไปเล่นฟุตบอลในฝรั่งเศสช่วงสั้นๆ ให้ทีมปารีส แซงต์ แชร์กแมง เขาได้บริจาคเงินค่าจ้างของทั้งเขาหมดกว่า 120 ล้านบาท ให้แก่องค์กรการกุศล
ปิดท้ายด้วยเคล็ดลับความสำเร็จของ David Beckham
“เมื่อคุณต้องการอะไรมากๆ สิ่งนั้นจะเข้ามาอยู่ในหัวคุณตลอดเวลา
แม้ตอนแรกคุณไม่รู้ว่าจะทำยังไงเพื่อให้ได้มันมา
แต่ขอให้คุณอย่าทิ้งความทะเยอทะยานนั้นไป
เพราะสุดท้ายแล้วคุณจะหาทางเพื่อเอามันมาจนได้
ด้วยการมุ่งมั่นทำงานให้หนัก แล้วคุณจะประสบความสำเร็จเอง”
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-David Beckham: My World
-
-
-
 -
-